
Ministru kabineta sēdes protokollēmums

Informatīvais ziņojums "Informatīvais ziņojums “Par Nacionālā veselības dienesta augstas gatavības projekta “E-Veselība jaunā kodola izveide”” īstenošanas termiņa pagarināšanu"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka Nacionālais veselības dienests atbilstoši Ministru  kabineta 2021.gada 18.marta protokola Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”  2.punktam, Ministru kabineta 2022.gada 21.jūnija rīkojumam Nr.457 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” un budžeta resora “74. Gadskārtējā valsts budžeta izpildes procesā pārdalāmais finansējums” programmas 13.00.00 “Finansējums augstas gatavības projektiem Covid-19 krīzes pārvarēšanai un ekonomikas atlabšanai””  un Ministru kabineta 2022.gada 13.decembra rīkojumam Nr.914 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 13.00.00 “Finansējums augstas gatavības projektiem Covid-19 krīzes pārvarēšanai un ekonomikas atlabšanai”” augstas gatavības projekta “E-Veselība jaunā kodola izveide” 2022.gadā piešķirto finansējumu 3 105 764  euro uz 2022.gada 31.decembri apguvis 2 938 281 euro apmērā.
· 3. Atļaut Veselības ministrijas Nacionālajam veselības dienestam augstas gatavības projekta “E-Veselība jaunā kodola izveide” ietvaros 2022.gadā neapgūto finansējumu 167 483 euro apmērā turpināt  izlietot 2023.gadā, nemainot augstas gatavības projekta finansējuma izlietojuma mērķi.
· 4. Pieņemt zināšanai, ka Veselības ministrija 2023.gadā iesniegs priekšlikumu apropriācijas pārdalei 167 483 euro apmērā no budžeta resora “74. Gadskārtējā valsts budžeta izpildes procesā pārdalāmais finansējums” programmas 01.00.00 “Apropriācijas rezerve”, lai nodrošinātu Nacionālā veselības dienesta augstas gatavības projekta “E - Veselība jaunā kodola izveide” īstenošanu 2023.gadā.

